OzLabs/hebrew-wiki-articles huggingface dataset:
סונטה 116

סונטה 116 היא סונטה מאת ויליאם שייקספיר. בסונטה זו עוסק שייקספיר באהבה האידיאלית הבלתי משתנה שאינה תלויה בדבר. אהבה זו, בראייתו של שייקספיר, שוהה בברית שבין מוחות של אמת. את הסונטה פותח שייקספיר במגבלה מרסנת, אותה הוא מטיל על עצמו כדי שלא להציב מכשולים בפני האהבה העילאית:
<poem>
אַל לִי לִבְרִית מוֹחוֹת שֶׁל אֱמֶת
לְהַצִּיב מִכְשׁוֹלִים.
</poem>
"מוחות של אמת" מזכירים את היצורים הנעלים המופיעים בשורה הראשונה של סונטה מספר 1. From fairest creatures we desire increase

"מִן הַיָּפִים בִּצּוּרִים מְבַקְּשִׁים אָנוּ בְּרָכָה," (תרגום: אברהם רגלסון)

וכן מזכירים הם את השורה על "רֵעִים יְקָרִים" מסונטה 30. 

For precious friends hid in death's dateless night,

כִּי חֶבֶר רֵעִים יְקָרִים מִסְתַּתֵּר בְּלֵיל מָוֶת בְּלִי זְמַן, (תרגום: יעקב אוסטרובר)

במכלול 154 הסונטות של שייקספיר נמצאת סונטה זו במקבץ הסונטות 126–18, המופנות לנעורים. הסונטה כתובה במקור במשקל פנטמטר ימבי, בתבנית חריזה א-ב-א-ב, ג-ד-ג-ד, ה-ו-ה-ו, ז-ז.

==תוכן הסונטה==
חששו של שייקספיר להוות מכשול בפני האהבה נובע מחולשת ההפכפכות האנושית הנוטה להחליף כל העת את מושאי האהבה. חולשה זו איננה אהבה כלל וכלל. האהבה האמיתית, לדידו של שייקספיר, היא נצחית, בלתי משתנה ומהווה אות וסמל קבוע לכל החולף והנע ונד. שייקספיר מדמה אהבה נצחית זו לכוכב המורה דרך לכל הספינות התועות ובכך קובע את היותה שמימית. בהצבתו את האהבה מחוץ למימד הארצי הבלתי מושג, הוא מציב שם מן הסתם גם את בעלי מוחות האמת האוחזים בה.

<poem><div class="mw-content-ltr">
That looks on tempests and is never shaken; 
It is the star to every wand'ring bark, 
 </div>
</poem>
ובתרגומו של אפרים ברוידא: כאן מהדהד שוב שיר השירים ח', ז', המוכר היטב לשייקספיר: 

==תרגומים לעברית==
הסונטה זכתה לתרגומים רבים לעברית, ובהם:
* תרגומו של ש. שלום, 1967.
* תרגומו של שמעון זנדבנק, הנאמן למילותיו של שייקספיר. נכלל בספר "הסונטות" מאת שקספיר, שיצא לאור במסגרת הספריה החדשה לשירה, 1992.
* תרגומו של אפרים ברוידא, 1977.
* [https://c9eca85c-2bee-4864-bd18-ba71ef4e3d58.usrfiles.com/ugd/c9eca8_a30137c20b414b21a8058406bcf852f9.pdf#page=117 תרגומה] של זיוה שמיר, 2010.
* תרגום של אבי הסנר וגיל הראבן 2011
* תרגומו של בן ציון בן משה, סונטות / שקספיר. על הסונטות / אוסקר ויילד (כפר סבא : חנות הספרים, 2000)
* תרגומו של יעקב אוסטרובר, "בְּשׁוּרוֹת נִצְחִיּוֹת - [http://www.sonetot.co.il סונטות שייקספיר] "
* תרגומה של אנה הרמן: [https://library.osu.edu/projects/hebrew-lexicon/99995-files/99995073/99995073004/99995073004-167-172.pdf הו!] 4, ספטמבר 2006
* תרגומו של אברהם עוז, מתוך: "כוחו של יופי: שירים על ימי מלחמה וימים אחרים", בעריכת נוית בראל, הוצאת פרדס, 2024.

==הסונטה בתרגום אברהם עוז==
:::::סונטה 116מאת ויליאם שקספירמאנגלית: אברהם עוז

::::לֹא, אֵין מִכְשׁוֹל לִבְרִית נַפְשׁוֹת אֱמֶת!לֹא אַהֲבָה הִיא זוֹ הַמִּתְחַלֶּפֶתמוּל כָּל חִלּוּף, לֹֹא זוֹ שֶׁתִּתְגַּמֵּדבִּפְנֵי כָּל מְצוּקָה, רֹאשָׁה כּוֹפֶפֶת.לֹא, אֵיתָנָה כְּמִגְדָּלוֹר שֶׁל קֶבַע,תֵּישִׁיר מַבָּט בִּרְעֹם סוּפוֹת מַרְדּוּת;הִיא כְּכּוֹכָב סְפִינוֹת בַּיָּם נוֹתֶבֶת,עֶרְכּוֹ חִידָה, אֲבָל גָּבְהוֹ מָדוּד.הָאַהֲבָה לֹא כְּסִיל הַזְמַן, גַּם אִםאֹדֶם פָּנֶיהָ חֶרְמֵשׁוֹ יִקְצֹר.הִיא לֹא תִּכֹּף מוּל חֵלֶף הַיָּמִים,וּגְאוֹן רֹאשָׁה תִּזְקֹף עַד רֶדֶת בּוֹר.וְאִם שְׁגָגָה הִיא וּדְבָרִי כָּזָב,כְּלוּם לֹא כָּתַבְתִּי, אִישׁ עוֹד לֹא אָהַב.

קטגוריה:סונטות מאת ויליאם שייקספיר
גרוס מולדובני

מטבעות גרוס מולדובני
גרוס מולדובני (ברומנית: Gros moldovenesc) הוא מטבע הכסף הראשון שהוטבע בנסיכות מולדובה. ההטבעה בוצעה בתקופת שלטונו של פטרו מושאט בשנת 1377. המטבע היה בעל קוטר של 18 מילימטרים ומשקל של כ-0.97 גרם. על צד אחד הוטבע הסמל של מולדובה, ראש של פר, עם כוכב בין קרניו ועל הצד השני מגן מפוצל, על שדה אחד שש אלומות ועל השדה השני כמות משתנה של פרחי שושן, מ-1 עד 7.

הוטבעה גם כמות קטנה של מטבעות קטנים יותר, במשקל של כ-0,24 גרם, שכונו השם "מחצית הגרוס. אחד מהשליטים שבאו אחרי כן, אלכסנדרו הטוב, הטביע מטבע כפול בעוביו, "הגרוס הכפול".

== קישורים חיצוניים ==
* [http://adevarul.ro/locale/iasi/istoria-banilor-1_527a08f2c7b855ff56c26512/index.html Istoria banilor în Moldova. Cine este primul voievod care a bătut monedă şi l-a împrumutat pe regele Poloniei cu o sumă exorbitantă] 

קטגוריה:מטבעות אירופה
קטגוריה:מטבעות שיצאו משימוש
קטגוריה:נסיכות מולדובה
פורד מודל C 10

פורד מודל C 10 (באנגלית Ford Model C Ten) היא מכונית משפחתית אשר יוצרה על ידי "Ford of Britain " ("פורד בריטניה"), חברת בת של קונצרן הרכב פורד, בין השנים 1934–1937.

בין השנים 1934–1936 דגם ה"פורד מודל C 10" יוצר גם בספרד.

דגמי "פורד מודל C 10" יוצאו לאוסטרליה.

==תצורות==
* 2 דלתות - סדאן.
* 4 דלתות - סדאן.
* 2 דלתות - קבריולה.

== תמונות ==
<gallery mode="packed" heights="90">
קובץ:Ford Model C Ten Saloon.jpg | פורד מודל C 10 
קובץ:Ford Model C Tourer (1936) - 14000829882.jpg | פורד מודל C 10, שנת 1936 - קבריולט
קובץ:1936 Model CX Deluxe Roadster.jpg | פורד מודל C 10, דגם "CX Deluxe", שנת 1936 - קבריולט
קובץ:Ford Model CX Deluxe Saloon (1936) - 8684732256.jpg | פורד מודל C 10 דגם "CX Deluxe", שנת 1936 
קובץ:Ford C Ten (7895864816).jpg | פורד מודל C 10, בתצורת 4 דלתות 
קובץ:Man and girls by car consulting a road map (3307743559).jpg | פורד מודל C 10, בתצורת 4 דלתות 
קובץ:1936 Ford Model C Junior Tourer 1.2.jpg | פורד מודל C 10, שנת 1936 - קבריולט
קובץ:1936 Ford Model C Ten Saloon.jpg | פורד מודל C 10, שנת 1936 
</gallery>

==ראו גם==
* פורד
* פורד מודל Y

==קישורים חיצוניים==

* [http://www.fordyandcmodelregister.co.uk/ מכוניות פורד לפני מלחמת העולם השנייה] (fordyandcmodelregister.co.uk)

==הערות שוליים==

קטגוריה:דגמי מכוניות שהושקו ב-1934
קטגוריה:מכוניות משפחתיות
קטגוריה:מכוניות קבריולה
C 10
שלוחת אבוט

שלוחת אבוט (באנגלית: Abbott Spur) הוא שלוחה מכוסה קרח בארץ ויקטוריה שבאנטארקטיקה. השלוחה מפרידה בין קצהו התחתון של קרחון ראטגרס לבין קרחון אליסון בצידו המערבי של רכס החברה המלכותית. 

== היסטוריה ומקור השם ==
שם השלוחה ניתן לה על ידי הוועדה המייעצת לשמות אנטארקטיים בשנת 1994, והיא נקראת על שם רובין ר. אבוט (Robin R. Abbott) שהיה המפעיל של מנחת המסוקים בתחנת מקמרדו, והיה פעיל בתיאום ותכנון המדעי בחקר אנטארקטיקה משנת 1984.

==קישורים חיצוניים==
* [https://geonames.usgs.gov/apex/f?p=gnispq:5:0::NO::P5_ANTAR_ID:17047 שלוחת אבוט] באתר הסקר הגאולוגי של ארצות הברית
* [https://geographic.org/geographic_names/antname.php?uni=17047&fid=antgeo_126 תצלום לוויין של שלוחת אבוט]
* [https://data.aad.gov.au/aadc/gaz/display_name.cfm?gaz_id=121536 שלוחת אבוט] באתר ה- Australian Antarctic Data Center

==הערות שוליים==

אבוט
קרחון אליסון (אנטארקטיקה)

קרחון אליסון (באנגלית: Allison Glacier) הוא קרחון בארץ ויקטוריה שבאנטארקטיקה. ראשו של הקרחון (חלקו העליון) ממוקם צפונית להר האגינס, והקרחון יורד מן המדרונות המערביים של רכס החברה המלכותית ומתחבר לקרחון סקלטון. שלוחת אבוט מפרידה בין קרחון אליסון לקרחון ראטגרס. 

== היסטוריה ==
===גילוי הקרחון ומתן שמו ===
שמו של הקרחון ניתן לו על ידי הוועדה המייעצת לשמות אנטארקטיים בשנת 1963 והוא נקרא על שם לוטננט קומנדר ג 'ון קיי. אליסון, מצי ארצות הברית, צי ארה" ב, שהיה אחראי על טייסת VX-6 ששהתה חורף בתחנת מקמרדו, בשנת 1959.

==ראו גם==
* קרחון דייל
* קרחון פוטר

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:305 קרחון אליסון] באתר הסקר הגאולוגי של ארצות הברית
* [http://www.adam.antarcticanz.govt.nz/nodes/view/20365 קרחון אליסון] באתר ממשלת ניו זילנד
* [https://data.aad.gov.au/aadc/gaz/display_name.cfm?gaz_id=620 קרחון אליסון] באתר ממשלת אוסטרליה

==הערות שוליים==

אליסון
קטגוריה:ארצות הברית באנטארקטיקה
הר האגינס (אנטארקטיקה)

הר האגינס (באנגלית: Mount Huggins) הוא הר גדול חרוטי בצורתו, ברכס החברה המלכותית שבאנטארקטיקה.
==גאוגרפיה==
גובהו של ההר 3,735 מטרים מעל פני הים, המתנשא מעל ראשיהם (מוצא) קרחון אליסון, קרחון דייל וקרחון פוטר.

מעבר אוסטר הוא מעבר הרים גבוה הנמצא בין הר האגינס והר קמפ.

==היסטוריה==
===גילוי ומתן שמו===
ההר התגלה על ידי משלחת דיסקברי הבריטית (שחקרה את אנטארקטיקה בין השנים 1901-1904). ההר נקרא על שם סר ויליאם האגינס, נשיא החברה המלכותית בין השנים 1900-1905.
===הטיפוס על ההר===
הראשון שטיפס על ההר היה החוקר ריצ'רד ברוק בשנת 1957. 

==קישורים חיצוניים==

* [https://geonames.usgs.gov/apex/f?p=gnispq:5:::NO::P5_ANTAR_ID:7121 הר האגינס] באתר הסקר הגאולוגי של ארצות הברית
* [http://www.peakbagger.com/peak.aspx?pid=12215 הר האגינס] באתר peakbagger
* [http://publications.americanalpineclub.org/articles/12199120502/Antarctica-Mount-Huggins-Royal-Society-Range-1989 תיאור טיפוס על הר האגינס]

==הערות שוליים==

האגינס
פורד פומה

פורד פומה (באנגלית: Ford Puma) היא מכונית ספורט בתצורת קופה, 2 דלתות, 4 מושבים, אשר יוצרה על ידי יצרנית הרכב "פורד אירופה", (באנגלית: Ford of Europe, שם מלא: "Ford of Europe AG"), חברת בת: "פורד גרמניה" (Ford-Werke GmbH), חברת בת של קונצרן הרכב פורד, בקלן, גרמניה, בין השנים 1997–2002.

==נתונים==
* 2 דלתות
* 4 מושבים
* מחיר "פורד פומה", (דגם מנוע 1,383 סמ"ק), בשנת 1999 עמד על 29,550 מרק גרמני
* מחיר "פורד פומה", (דגם מנוע 1,596 סמ"ק), בשנת 2000 עמד על 31,150 מרק גרמני
* מחיר "פורד פומה", (דגם מנוע 1,679 סמ"ק), בשנת 2000, עמד על 35,150 מרק גרמני

===תאוצות===
* תאוצת דגם מנוע 1,383 סמ"ק בין 0-100 קמ"ש היא 11.9 שניות
* תאוצת דגם מנוע 1,596 סמ"ק בין 0-100 קמ"ש היא 11.0 שניות 
* תאוצת דגם מנוע 1,679 סמ"ק בין 0-100 קמ"ש היא 9.2 שניות

==תמונות ==
<gallery mode="packed" heights="90">
English Ford Puma.jpg | פורד פומה
1999 Ford Puma 1.7 16V (28605625483).jpg | פורד פומה, שנת 1999 
Puma2008 img 6483.jpg | מנוע פורד פומה
Puma2008 img 6497.jpg | פורד פומה - מבט לתא הנהג
Puma2008 img 6565.jpg | פורד פומה - מבט לשעון מד-אוץ
Blue Ford Puma.jpg | פורד פומה
2002 Ford Puma 16V 1.7 Rear.jpg | פורד פומה, שנת 2002
Puma2008 img 6498.jpg | פורד פומה מבט לספסל האחורי
Ford Puma front 20071125.jpg | פורד פומה
</gallery>

==ראו גם==
* פורד
==קישורים חיצוניים==
* 

* 

==הערות שוליים==

קטגוריה:דגמי מכוניות שהושקו ב-1997
קטגוריה:מכוניות קופה
פומה
חלבא

חלבא (בערבית: حلبا) היא עיירה בצפון לבנון המשמשת כבירת מחוז עכאר. היישוב הוקם ב-1886 על ידי מוחמד פאשה שהיה הנציב העות'מאני בלבנט. אוכלוסיית העיירה היא 4,526 תושבים נכון למפקד התושבים שנערך ב-2008.

העיירה שוכנת בבקעת עכאר סמוך לנחל ארקא, בסמוך לגבול לבנון-סוריה. במקום שוכן מטה הלוגיסטיקה של הצלב האדום בצפון לבנון ודרום סוריה ומטה המחלקה לפיתוח בינלאומי של בריטניה .
אוכלוסיית העיירה מורכבת ממוסלמים סונים, נוצרים יוונים אורתודוקסים ונוצרים מרונים, כמו כן קיימים בחלבא שני מסגדים, כנסייה יוונית וכנסייה מרונית.
בחלבא קיימים מבנים עתיקים ומבצרים מתקופת האימפריה הרומית, העיירה ממוקמת כ-9 ק"מ מדרום לגבול עם סוריה, כ-24 קילומטרים צפון מזרחית לטריפולי וכ-87 קילומטרים מבירת המדינה, ביירות.<ref></ref>

בשנת 2021 פרצו בעיירה הפגנות במחאה על המשבר הכלכלי במדינה.<ref></ref>

== הערות שוליים ==

קטגוריה:לבנון: ערים
קטגוריה:יישובים שהוקמו ב-1886
ישראל ניסן רוזנבוים

רבי ישראל ניסן רוזנבוים (כ"ד בניסן ה'תש"ט, 23 באפריל 1949 – ט"ז בחשוון ה'תש"ף, 14 בנובמבר 2019) היה האדמו"ר מקרעטשניף - קריית גת. מחבר הספר "נועם ישראל".

==ביוגרפיה==
=== ראשית חייו ===
נולד ברחובות לרבי דוד משה רוזנבוים, האדמו"ר מקרעטשניף, ולאסתר רחל, בת רבי חיים מרדכי רוזנבוים מנדבורנה.

נישא לרבנית יוטא מרים, בת האדמו"ר רבי יחזקאל שרגא מערץ מקהילת "תולעת יעקב" מברוקלין.

בשנים הראשונות לנישואיו התגורר ברחובות, סמוך לאביו רבי דוד משה רוזנבוים.

בחודש תמוז שנת ה'תשכ"ט. נפטר אביו בפתאומיות.

=== באדמו"רות ===
כעבור כשנה וחצי מאז פטירת אביו עבר להתגורר בעיר קריית גת שם הוכתר לאדמו"ר. עם השנים הקים ישיבה חסידית מצומצמת שברבות השנים נסגרה. בין תלמידי הישיבה היה רבי אהרון הערבסט.

בשנותיו הראשונות בקרית גת יזם להביא ציבור חרדי לשקם תורנית את העיר, הראשונים שהגיעו מיוזמתו היו חסידי גור בתקופת הרב פינחס מנחם אלתר. עם הזמן השכונה נהייתה כקריה חרדית. אלא ששנים רבות לאחר מכן יזם להקמת שכונה חדישה ומיוחדת "קריית רמות דוד" ואכן הוקמה השכונה, כיום הקריה הקודמת מכונת "הקריה הישנה".

בשנת תשנ"ט בהיותו כבן 45 חלה הידרדרות במצבו הרפואי ורופאיו אמרו שימיו ספורים עד כדי שלושה חודשים וצריך לעשות דחוף ניתוח בגופו, ובסופו של דבר הוא שרד את החולי וחי עוד כ-22 שנה. חסידיו מספרים שמאז שעשה את הניתוח התנהג יותר במידת הרחמים.

בקרית רמות דוד הקים בית כנסת ובנוסף גם שטיבלאך, מקווה, תלמוד תורה, כולל. ולאחר פטירתו הישיבה נפתחה שוב עם צוות חדש.

קהילתו מנתה כ-100 משפחות ברחבי הארץ.

מדברי תורתו שאמר בטישים ומעמדים חובר הספר "נועם ישראל" שיצא לאור במהדורות מצומצמות.

=== הנהגות ===
היה עורך טישים מידי ליל שבת, ט"ו בשבט, לג בעומר, פסח שני, ועוד.

בכל שנה, בנר שלישי של חנוכה, היה חוגג את "יום ההצלה" שלו ממחלת הסרטן. וכן היה נוהג כאבותיו, ומנגן בכינור לאחר הדלקת הנרות, את הניגון "שיר המעלות לדוד הנה מה טוב ומה נעים".

היה מקבל קהל בעצה וברכה ורבים נושעו מברכותיו.

למד את תורת הקבלה עם מקובלים רבים, בעיקר פורסם שלמד חברותא בקבלה עם הרב ששון מזרחי ועם הרב מרדכי שרעבי.

=== פטירתו ===
בט"ז חשוון שנת תש"פ נפטר, הלווייתו מנתה אלפים שבאו מכל הארץ.

במסע הלוויה הוכתר בנו הבכור רבי דוד משה כאדמו"ר מקרעטשניף-קריית גת. שאר בניו הוכתרו לאדמו"רים מטערבישאן, טשרנוביץ ומיאלען.

נקבר בבית הקברות ברחובות, באוהל אדמו"רי קרעטשניף. על מצבתו נכתב שמו בצורה פשוטה ביותר ללא תואר "אדמו"ר", כפי שביקש בצוואתו.

==מצאצאיו==
* רבי דוד משה ירש את מקומו של אביו. נשוי לבת-שבע, בת הרב עקיבא רבינוביץ, האדמו"ר מפוריסוב.
* רבי יחזקאל שרגא, האדמו"ר מטרעבישאן, נשוי לרבקה מרים, בת רבי אריה רוזנפלד מפינסק קרלין. הקים חצר עם ישיבה בבית שמש.
* רבי חיים מרדכי, האדמו"ר מקרעטשניף טשערנוביץ', נשוי לסימא, בת רבי דוד קאהן מתולדות אהרן, פתח חצר בירושלים, וצפוי לעבור לחריש (יישוב).
* רבי שלום אליעזר זאב, האדמו"ר ממיאלען<ref></ref>. נשוי לבת האדמו"ר מראדושיץ, בשנים הראשונות כיהן כאדמו"ר בקרית גת, ובשנת תשפ"ד הודיע כי הוא עובר עם בני קהילתו לבני ברק, לשכונה החדשה "מתחם הסופרים" בצפון העיר.

== קישורים חיצוניים ==
* רפי פרלשטיין, [http://www.kolhazman.co.il/192059 נס ההצלה, שיעורי התורה ושר הביטחון שנחלץ להגן על הרבי בגופו: הרבי מקרעטשניף קריית גת • פרופיל], ז' באדר ה'תשע"ז, באתר כל הזמן

==הערות שוליים==

ישראל
קטגוריה:אדמו"רים ישראלים
ישראל
ישראל
קטגוריה:תאומים ישראלים
קטגוריה:ישראלים שנולדו ב-1949
קטגוריה:ישראלים שנפטרו ב-2019
בלה-בלה

בלה-בלה (באנגלית: Bela-Bela, משמעות בצוואנה: "הסיר שרותח") היא עיר במחוז וטרברג שבפרובינציית לימפופו שבדרום אפריקה. שמה נובע מכך שהיא ממוקמת בסמוך למעיינות חמים, אשר מספקים 22,000 ליטרים לשעה בטמפרטורה של 52 מעלות צלזיוס. העיר נקראה בעבר וורמבאת'ס (באנגלית: Warmbaths; באפריקאנס: Warmbad, ורמבאד; הלחם בסיסים שמשמעותו המילולית היא "מרחצאות חמים"), אך השם שונה לשם הנוכחי בשנת 2002. שם נוסף אשר היה בשימוש עד תחילת המאה העשרים הוא הרטינגסבורג (באנגלית: Hartinsburg).

== היסטוריה ==
כששבטי הצוואנה היגרו אל אזור העיר בתחילת המאה ה-19, הם גילו את המעיינות החמים. חלוץ בשם קארל ואן הרדן הקים את החווה הראשונה באזור, שלימים הפכה לעיירה בלה-בלה.

ב-1873, המשטר של הרפובליקה הדרום-אפריקאית בראשותו של הנשיא תומאס פרנסואה בורחרס קנה את האדמה, והקים רשות שנקראה הרטינגסבורג, על שמו של הביולוג ההולנדי פיטר הרטינג.

במהלך מלחמת הבורים כבשו הבריטים את המקום, ושינו את שמו לוורם באת'ס - המרחצאות החמים.

בשנת 1920 הוכרזה וורמבאת'ס כעיירה, ונבנו בה שכונות חדשות שתוכננו על ידי האדריכל ג'ון אברהם מופט (John Abraham Moffat).

בשנת 1950 היא הפכה למחוז משפטי נפרד. בשנת 1960 היא הוכרזה כעיר.

ב-14 ביוני 2002 החליטה הממשלה הדרום אפריקאית לשנות את שמה של העיר ל"בלה-בלה".

==קישורים חיצוניים==

== הערות שוליים ==

קטגוריה:דרום אפריקה: ערים
קטגוריה:יישובים שהוקמו ב-1873
מזקקת רמת הגולן

מזקקת רמת הגולן היא מזקקת ויסקי ישראלית, הנמצאת באזור תעשייה קצרין ברמת הגולן.

==היסטוריה==
המזקקה הוקמה בשנת 2014 על ידי דוד ציבל, עולה מקנדה, שהתיישב בקצרין והחליט להפוך את תחביבו, הכנת ויסקי, למקצוע.

הויסקי הראשון זוקק בספטמבר 2014 ויושן בחביות ששימשו קודם לכן ביקבי רמת הגולן. מאוחר יותר גייס ציבל כספים בדרך של מימון המונים, על ידי מכירת בקבוקי ויסקי עתידיים ובקבוקי ויסקי לא מיושן.

בהמשך רכשה המזקקה שני דודי זיקוק, וישון הויסקי נעשה בחביות ממקורות ומסוגי עץ שונים, בהם עץ אלון אמריקאי חדש חרוך.

המזקקה מייצרת ויסקי סינגל מאלט, ליקר ויסקי בטעמים דבש ומייפל, ברנדי, ג'ין, אבסינת, ערק.

מוצרי המזקקה כשרים.

==פרסים==
מוצרי המזקקה זכו בפרסים::
* Gewurztraminer Gaphna - Terravino Double Gold 2016
* Golani Whisky - Terravino Silver 2016
* Holy Spirit Absinthe - Terravino Silver 2016

==לקריאה נוספת==
* 
* מירה איתן, [https://web.archive.org/web/20170806050301/http://www.sanedrink.co.il/עולם-חדש-מזקקות-כחול-לבן-2/ עולם חדש: מזקקות כחול-לבן], אתר "סנהדרינק", 18 בספטמבר 2016
* [http://he.whiskyisrael.co.il/wpblog/tag/מזקקת-רמת-הגולן מזקקת רמת הגולן] באתר "ויסקי ישראל"

==קישורים חיצוניים==
* 

==הערות שוליים==

קטגוריה:יצרני ויסקי ישראלי
קטגוריה:קצרין
קטגוריה:סינגל מאלט ויסקי
קטגוריה:רמת הגולן: חברות
Enjoy Movies

Enjoy Movies הוא שמה של חברה רוסית המתמחה בהפקת סרטים לקהל הרחב.

נוסדה בשנת 2010 על ידי סאריק אנדראסיאן, גוונד אנדראסיאן וגאורגי מלקוב. המטה הראשי של החברה נמצא במוסקבה.
== היסטוריה ==
החברה במקור התמחתה בהפקת קומדיות. סרטים רבים הצליחו יפה בקופות, שניים מהם ("גבר בהריון" ו"אמהות") היו לשוברי קופות ברוסיה. עם זאת, רוב הסרטים ספגו ביקורות שליליות מהצופים והמבקרים.

בשנת 2012, החברה הפיקה 5 סרטים, שגרפו יחד כ-836 מיליון רובלים (בתקופה מ-2 בינואר ועד 17 בדצמבר 2012) והחברה הוכתרה לאחת מחברות הסרטים המכניסות ביותר לשנת 2012.

מאוחר יותר, החברה ניסתה להפיק סרטים בתקציבי עתק, בתקווה שאלה יהפכו לשוברי קופות כגון "המאפיה: משחק הישרדות" ו"המגינים", שנכשלו: רוב סרטיה בתקופה זו נכשלו בקופות. ביוני 2017, החברה הודיעה על כוונתה להכריז על פשיטת רגל. עם זאת, בספטמבר של אותה השנה, האולפנים הכריזו כי המצב הפיננסי התייצב.

== סרטים בהפקת החברה ==
{| class="wikitable" style="margin-bottom: 10px;"
!שנה
!שם
!במאי(ם)
|-
|2011
|גבר בהיריון
|סאריק אנדראסיאן
|-
| rowspan="6" |2012
|אחיות
|אשוט קשצ'יאן
|-
|אמהות
|טיכון קורנב, אשוט קשצ'יאן, קארן אוגנסיאן, אלדר סלבאטוב, סאריק אנדראסיאן, דמיטרי דיוז'ב, יבגני אביזוב, אלאן באדוייב, קיריל קוזלוב
|-
|אותו קרלסון!
|סאריק אנדראסיאן
|-
|גבר עם אחריות
|ארטיום אקסיוננו
|-
|אהיה ליד
|פאבל רומינוב
|-
|שנה טובה, אמהות!
|ארטיום אקסיוננקו, סאריק אנדראסיאן, אנטון בורמאטוב
דמיטרי גראצ'יוב, קלים פופלאבסקי
|-
| rowspan="4" |2013
|הכפיל
|יבגני אביזוב
|-
|מה הגברים זוממים!
|סאריק אנדראסיאן
|-
|אי המזל
|קיריל קוזלוב
|-
|החברים של החברים
|ארטיום אקסיוננקו, אראיק אוגנסיאן
|-
| rowspan="8" | 2014
|קוטיס
|ג'ונתן מילוט וקארי מרניון
|-
|אלופים
|דמיטרי דיוז'ב, ארטיום אקסיוננקו, אלכסיי ואקולב, אמיל ניקוגוסיאן
|-
|בקלילות
|יבגני אביזוב
|-
|התאגיד
|אולג אסאדולין
|-
|תחושות מעורבות
|גאורגי מלקוב
|-
|שוד אמריקאי
|סאריק אנדראסיאן
|-
|אמהות 3
|גאורגי מלקוב, אמיל ניקוגוסיאן
|-
|מה הגברים זוממים! 2
|סאריק אנדראסיאן
|-
| rowspan="8" | 2015
|גבירת צ'אכטיצה
|אנדריי קונסט
|-
|אנשים נאים
|קלים פופלאבסקי
|-
|נשים נגד גברים
|טאיר מאמדוב
|-
|הבלתי נתפסים
|ארטיום אקסיוננקו
|-
|מלכת העלה: הטקס השחור
| colspan="2" |סביאטוסלב פודגאייבסקי
|-
|המאפיה: משחק ההישרדות
|סאריק אנדראסיאן
|-
|קול המדינה הגדולה
|טאיר מאמדוב
|-
|קפסולה
|קלי מדיסון
|-
| rowspan="7" |2016
|אלופים: מהר יותר. גבוה יותר. חזק יותר
|ארטיום אקסיוננקו
|-
|המסלול נקבע
|אולג אסאדולין
|-
|הכל על גברים
|סאריק אנדראסיאן, מיכאיל ג'רנבסקי, לאוניד מרגולין
|-
|ספוג את המכה, ילד
|אראיק אוגאנסיאן
|-
|אלאסטיקו
|מיכאיל רסחודניקוב
|-
|רעידת האדמה
|סאריק אנדראסיאן
|-
|סבא כפור: מלחמת המכשפים
|אלכסנדר ווייטינסקי
|-
|2017
|המגינים
|סאריק אנדראסיאן
|}

== שיתוף פעולה בינלאומי ==
ב-20 במאי 2013 במסגרת שוק הסרטים בקאן, החברה החלה בשיתוף פעולה עם חברת Renovatio Entertainment, ועם חברת ההפקות Glacier Films של היידן כריסטנסן ואחיו, ויחד הכריזו על שיתוף פעולה בהפקת סרטים קטנים בתקציב של כ-1.5 מיליון דולר.

הסרט הראשון היה הסרט "שוד אמריקאי". הצילומים התרחשו ביוני 2013. את התפקידים הראשיים בסרט גילמו היידן כריסטנסן, אדריאן ברודי וג'ורדנה ברוסטר. לאחר "שוד אמריקאי" הם הפיקו יחד את קומדיית האימה "Cooties" עם אלייג'ה ווד בתפקיד הראשי.

== קישורים חיצוניים ==

* 

==הערות שוליים==

קטגוריה:אולפני קולנוע
קטגוריה:חברות רוסיות להפקת סרטים
פכיצפלוזאוריים

פכיצפלוזאוריים (Pachycephalosauridae) היא משפחה של דינוזאורים בעלי אגן דמוי עוף המתאפיינים בכיפת גולגולת משוריינת וחזקה, איתם הם יכלו לנגוח ביריבים וטורפים.

דינוזאורים אלה יכלו להגיע לאורך 5 מ' ולשקול עד 500 ק"ג, והם היו אוכלי צמחים. גולגולתם כוסתה בשכבת מגן עבה מאוד וגם בזיזי עצם קטנים ואצל כמה מינים בקרניים חדות. הם יכלו לנגוח ביריביהם ובטורפים בלי להיפגע. הם נעו על שתי רגליים ונדדו בעדרים.

דינוזאורים אלה חיו רק בתקופת הקרטיקון ונכחדו יחד עם שאר הדינוזאורים לפני 66 מיליון שנה.

==סוגים==
* אקרותולוס (Acrotholus)
* Amtocephale
* Foraminacephale
* סטגוצרס (Stegoceras)
* Colepiocephale
* גרבית'ולוס (Gravitholus)
* Texacephale
* Hanssuesia
* ספיירות'ולוס (Sphaerotholus)
* אלסקצפל (Alaskacephale)
* פכיצפלוזאורוס (Pachycephalosaurus)
* סטיגימולוק (Stygimoloch)
* דרקורקס (Dracorex)
* טילוצפל (Tylocephale)
* פרנוצפל (Prenocephale)
* הומלוצפל (Homalocephale)
* גויוצפל (Goyocephale)
* ואננוזאורוס (Wannanosaurus)

כמה מדענים רואים בהומלוצפל, הגויוצפל והואננוזאורוס (Wannanosaurus) חברים במשפחה נפרדת - הומלוצפליים (Homalocephalidae).

==קישורים חיצוניים==

*
קטגוריה:פכיצפלוזאורים
פלסיוזאורוס

פלסיוזאורוס (שם מדעי: Plesiosaurus) הוא סוג של זוחל ימי נכחד מסדרת הפלזיוזאוריה. הוא חי בתקופת היורה שבמזוזואיקון בימים הקדומים. מאובניו נמצאו כמעט שלמים בבריטניה.

== מאפיינים ==
הפלסיוזאורוס הגיע לאורך . הוא היה בעל צוואר מוארך ובקצהו לסתות גדולות שיכלו להיפער, היו לו סנפירים הדומים לסנפירי כלב ים, והוא היה יכול לשוט בעזרתם במהירות. בקצה הגוף היה לו זנב קצר. לאחר ההכחדה ההמונית לפני כ-250 מיליון שנה נוספו לו חוליות צוואר ומספרן הגיע ל-72. מעריכים כי פלג גופו העליון התארך מ-40% ל-90% מאורך גופו במשך 5 מיליון שנה. ייתכן שהחיה נעזרה בצווארה הארוך בצייד<ref></ref>.

הפלסיוזאורוס היה יצור ימי שעלה ליבשה לעיתים רחוקות. הוא ניזון בעיקר מדגים ורכיכות ימיות אותם הוא צד ברדיפה בעזרת סנפיריו הגדולים. לא ידוע אם הוא עלה ליבשה כדי להטיל ביצים או השריץ בים.

בשנת 2022 נטען כי פלסיוזאורוסים יכלו לחיות גם במים מתוקים, אך סבורים שהם נכחדו יחד עם הדינוזאורים לפני כ-66 מיליון שנה. בנוסף, נוצר אגם לוך נס לפני 10,000 שנה, כשלפני כן היה קרחון.

בעבר הסוג אטנבורוזאורוס (Attenborosaurus) היה מין בסוג זה אך הוא הופרד לסוג עצמאי.

==בתרבות==
* המפלצת מלוך נס מבוססת על הפלסיוזאורוס מתצלום מזויף שצולם בלוך נס בסקוטלנד.
* בספר "מסע אל בטן האדמה", מאת ז'ול ורן, נראה פלסיוזאורוס נלחם באיכתיוזאור.
* הפלסיוזאורוס תוכנן להופיע בסרט "עולם היורה" של קולין טרוורו בלגונה הימית, אך נחתך מהסרט ובמקומו נותר המוזאזאורוס.
* הוא מופיע בסדרה "דינו דן" בעונה השנייה ובסדרה "פלאווורלד".
* הוא נראה במשחקי המחשב: "עולם היורה: המשחק", "Jurassic World Evolution 2", "פארק היורה 3: בניית פארק", ב-"Zoo Tycoon" בחלק "Dinosaur Digs" וב-"Dino Crisis 2".

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1821
קטגוריה:פלסיוזאורודים
קטגוריה:בעלי חיים שחיו ביורה תחתון באירופה
קטגוריה:פלזיוזאורים שחיו ביורה באירופה
קטגוריה:הממלכה המאוחדת: מאובנים
קטגוריה:טקסונים שתוארו בידי ויליאם קוניבר
קטגוריה:מאובני טקסונים שתוארו ב-1821
שמן אובליפיחה

האובליפיחה]]
שמן אובליפיחה נגזר מפירות וזרעי הצמחים בקבוצה של מינים של הסוג Hippophae, הנפוץ ביותר מהם הוא Hippophae rhamnoides. מאחר שמינים השייכים לסוג זה צוברים שומנים ב mesocarp (החלק הבשרני של הפרי), השמן יכול להיות מופק גם מזרעי הפרי וגם מבשר הפרי. שמן זה משמש במוצרי קוסמטיקה ומוצרים לעור.

קטגוריה:חומרי סיכה
אובליפיחה
ליאונרד ראוולף

ליאונרד ראוולף (בגרמנית: Leonhard Rauwolf; 21 ביוני 1535 – 15 בספטמבר 1596) היה רופא, בוטנאי וחוקר טבע גרמני. ידוע בעיקר בתרומתו לידע הבוטני ממסעו ללבנט ומסופוטמיה בשנים 1573–1575. מטרתו העיקרית של המסע הייתה מציאת מקורות חדשים לצמחי מרפא. זמן קצר לאחר שחזר, הקים את העשבייה הראשונה לצמחי האזור והוציא סדרת פרסומים של תאורים בוטניים חדשים. מאוחר יותר הוא פרסם את סיפור המסע והאזורים בהם ביקר.

ליאונרף הוא הבוטנאי הראשון מאז עידן ימי הביניים שביקר בארץ ישראל ופרסם בעשבייה שהקים כ-200 מיני צמחים מהאזור. הוא האירופאי הראשון שתיאר את עכובית הגלגל ואת פולי הקפה שראה בחלב, סוריה.

== קישורים חיצוניים ==

* סיפור המסע של ראוולף ללבנט, תורגם לאנגלית ב-1693 [https://archive.org/details/acollectioncuri00goog בקובץ סיפורי מסע למזרח הקרוב] מאת ג'ון ריי.

קטגוריה:ארץ ישראל: חוקרי טבע
קטגוריה:בוטנאים גרמנים
קטגוריה:ספרי מסע
קטגוריה:ילידי 1535
קטגוריה:נפטרים ב-1596
לונדון גאזט

הלונדון גאזט (באנגלית: The London Gazette) הוא העיתון המתעד הרשמי של ממשלת בריטניה. חלק מהפרסומים המתפרסמים בו הם פרסומי-חובה על פי החוק, ומועד פרסומם מהווה מועד מחייב (למשל לכניסת חוקים ותקנות לתוקף וכניסה לתוקף של תוארי אצולה). העיתון נוסד ב-7 בנובמבר 1665 בשם "אוקספורד גאזט" ולפיכך הוא ככל הנראה כתב העת הוותיק ביותר הנדפס באופן סדיר בממלכה המאוחדת. מו"ל העיתון הוא המשרד למידע ציבורי (Office of Public Sector Information) וזכויות היוצרים של פרסומיו שייכות לכתר. העיתון רואה אור באופן שבועי. עיתונים מתעדים נוספים של הממלכה הם הבלפסט גאזט והאדינבורו גאזט, הכוללים חלק מהפרסומים של הלונדון גאזט הרלוונטיים לצפון אירלנד וסקוטלנד, בהתאמה.

== היסטוריה ==
בנובמבר 1665 נמלטה חצרו של צ'ארלס השני מלונדון לאוקספורד מפחד המגפה הגדולה של לונדון ואנשי החצר פחדו לגעת בעיתונים שהגיעו מן הבירה. לפיכך הודפס העיתון ברישיון הכתר על מנת לבשר את החלטות דבר המלך במועצה. ב-5 בפברואר 1666, לאחר שובו של המלך ללונדון, התפרסם לראשונה הלונדון גאזט (החל מגיליון מספר 24). העיתון נשלח למנויים ולא הופץ לציבור הרחב.

החל מ-1889 התבססה הדפסת העיתון ברישיון על ידי מדפיס פרטי תחת פיקוחו של "משרד הכתיבה המלכותי" (Her Majesty's Stationery Office). בשנות ה-90 של המאה ה-20 הפך המשרד ההיסטורי למחלקה במשרד למידע ציבורי.

== סוגי הפרסומים ==
* חוקים שחוקק הפרלמנט של הממלכה המאוחדת או הפרלמנט הסקוטי ואושרו על ידי הכתר
* הודעות על בחירות לנציגים עבור מקומות שהתפנו בבית הנבחרים הבריטי
* הודעה על מינויים רשמיים לשורה של משרות ציבוריות
* הודעות על מינויים וקידומי דרגה לקציני הכוחות המזוינים של בריטניה
* הודעות על חדלות פרעון של יחידים וחברות
* הכרזות על הענקת תוארי אצולה ואותות כבוד
* שינויי שמות משפחה או סמל משפחתי
* הצהרות הכתר והודעות אחרות של בית המלוכה

למונח "להופיע בגאזט" הנסובה על אדם פרטי יכולה להיות לפיכך משמעות כפולה ומהופכת: קידום בדרגה או קבלת תואר אצולה מחד, או הודעה על פשיטת רגל, מאידך.

== דיגיטציה ==
החומר בעיתון מהווה כר נרחב למחקר אקדמי כמקור ראשוני. המשרד למידע ציבורי מספק את כל הגיליונות ההיסטוריים במספר פורמטים, הן לחיפוש גליונות סרוקים וטקסט באמצעות אתר אינטרנט, והן בפורמטי טקסט מגוונים (XML, JSON, RDF, XHTML, HTML5).

== קישורים חיצוניים ==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הממלכה המאוחדת: עיתונים
קטגוריה:עיתונים רשמיים
קטגוריה:הממלכה המאוחדת: חוק ומשפט
הרוח נושבת על...

הרוח נושבת על... (מאנגלית: A Cold Wind Blows) או מי כמוני? הוא משחק חברה. המשחק מקובל בין היתר בתנועות נוער ובשיעורי תיאטרון.

המשחק אינו דורש עזרים וניתן לשחק אותו בעמידה או בישיבה. המשחק קצר ונמשך מספר דקות, ומשוחק כל עוד המשתתפים בו נהנים מהמשחק.

המשחק הומצא בשנות ה-70 של המאה ה-20 על ידי תנועת המשחקים החדשים, שחיפשה משחקי חברה שאינם בנויים על תחרות בדומה למשחק הכיסאות, בראשותו של אנדרו פלוגלמן.

==צורת המשחק==
משתתף אחד נמצא באמצע המעגל ומכריז "הרוח נושבת ל..." ונושא משותף שיש לו ולאנשים נוספים. לדוגמה: אם יש למשתתף יש משקפיים ולעוד אנשים יש משקפיים, הוא יכול להכריז "הרוח נושבת על כל מי שיש לו משקפיים". כל מי שיש משקפיים יצטרך להחליף מקום ומי שבמרכז המעגל צריך לתפוס מקום ריק. כאשר מרכז המעגל תופס מקום פנוי האחרון שלא תפס מקום נמצא במרכז המעגל.

==קישורים חיצוניים==
* 

==הערות שוליים==

קטגוריה:משחקי ילדים
יחסי אוגנדה–סין

ראש ממשלת אוגנדה [[מילטון אובוטה בעת ביקור בבייג'ינג, 1965]]
יחסי אוגנדה–סין הם היחסים הדו-צדדיים בין הרפובליקה של אוגנדה לבין הרפובליקה העממית של סין.

היחסים בין שתי המדינות כוננו בשנת 1962. בשנת 2011, הסחר בין שתי המדינות עמד על כ-400 מיליון דולר.

==יחסים כלכליים==
עד סוף שנת 2011, יותר מ-265 חברות סיניות פתחו עסקים בשווי של כ-596 מיליון דולר באוגנדה. החברות הסיניות יצרו למעלה מ-28 אלף משרות חדשות בתחום הנפט, החקלאות ופיתוח תשתיות באוגנדה. בין החברות הסיניות באוגנדה, היא חברת הנפט CNOOCֿ, אשר בתחילת 2012 רכשה שליש מניצול הנפט של אוגנדה באזור אלברטינה במדינה והייתה מעורבת בבניית בתי הזיקוק של אוגנדה.

===המימון הסיני לפיתוח אוגנדה===
בין השנים 2000 עד 2011, היו כ-54 פרויקטים של אוגנדה אשר זוהו כפרויקטים במימון סיני.
בין הפרויקטים הללו נמנה הפרויקט האוגנדי לבניית כביש אגרה מנמל התעופה באנטבה לנמל התעופה בקמפלה. כמו כן, הרפובליקה העממית של סין העניקה הלוואה לממשלת אוגנדה, וכיסתה כ-50 מיליון דולר מהחוב הלאומי שלה.

==יחסים דיפלומטים==
סין מחזיקה בשגרירות בקמפלה, בירת אוגנדה. אוגנדה מחזיקה בשגרירות בבייג'ינג וקונסוליה בגואנגג'ואו.

==קישורים חיצוניים==

==הערות שוליים==
רובין קוואיסון

רובין קוואיסון (נולד ב־9 באוקטובר 1993) הוא כדורגלן שוודי המשחק בעמדת הקשר התקפי באל-אטיפאק ובנבחרת שוודיה.

==קריירת מועדונים==

קוואיסון נולד בסטוקהולם לאבא מגאנה ואמא משוודיה והחל את הקריירה שלו אצל ואסבי יונייטד בשנת 2011.

מגיל 4 קוואיסון היה במחלקת הנוער של א.י.ק סולנה ואת הופעת הבכורה שלו בקבוצה הבוגרת ערך ב-1 באפריל 2012 כמחליף. את שערו הראשון הבקיע חודש וחצי לאחר מכן בניצחון 2–5 על נורשפין. את ההופעה הבינלאומית הראשונה שלו ערך במסגרת הליגה האירופית בהפסד 0–4 לנאפולי ב-20 בספטמבר 2012, קוואיסון פתח בכל שאר חמשת המשחקים של הקבוצה במסגרת מפעל זה. ב-6 באוגוסט 2013 במסגרת ההכנות לעונה החדשה קוואיסון הבקיע שער מבעיטה מחוץ לרחבה במשחק שנגמר בתוצאת תיקו אחת נגד מנצ'סטר יונייטד.

בחודש יולי של שנת 2014 קוואיסון חתם לחוזה לשלוש שנים בקבוצת פלרמו מהסרייה א'. קוואיסון שהה בקבוצה במשך שלוש עונות ורשם 70 הופעות ו-8 שערים בכל המסגרות.

בסוף חודש ינואר 2017 קוואיסון חתם במיינץ 05 מהבונדסליגה.

==נבחרת שוודיה==

ב-23 בינואר 2013 קוואיסון ערך את הופעת הבכורה שלו בנבחרת הבוגרת של שוודיה נגד נבחרת צפון קוריאה. שלושה ימים לאחר מכן הבקיע את שערו הראשון במדים הלאומיים בניצחון 0–3 על נבחרת פינלנד.

כמו כן, זכה קוואיסון באליפות אירופה בכדורגל עד גיל 21 לשנת 2015 ביחד עם נבחרת שוודיה עד גיל 21.

==תארים==
;לאומיים
* אליפות אירופה בכדורגל עד גיל 21 (1): 2015

==קישורים חיצוניים==

קטגוריה:כדורגלנים שוודים
קטגוריה:קשרי כדורגל שוודים
קטגוריה:סטוקהולם: כדורגלנים
קטגוריה:כדורגלני א.י.ק סולנה
קטגוריה:כדורגלני פלרמו
קטגוריה:כדורגלני מיינץ 05
קטגוריה:כדורגלני אל-איתיפאק
קטגוריה:כדורגלנים שוודים באולימפיאדת ריו דה ז'ניירו (2016)
קטגוריה:כדורגלני יורו 2020
קטגוריה:ספורטאים שוודים באיטליה
קטגוריה:ספורטאים שוודים בגרמניה
קטגוריה:ספורטאים זרים בערב הסעודית
קטגוריה:שוודים שנולדו ב-1993
מות המשוררת

מות המשוררת הוא סרט ישראלי משנת 2017 בבימויין של דנה גולדברג ואפרת מישורי, על פי תסריט שכתבו שתיהן. בסרט מככבות יבגניה דודינה בתפקיד לני שדה, וסמירה סרייה בתפקיד יסמין נאסר. הקרנת הבכורה של הסרט הייתה בפסטיבל הקולנוע ירושלים.

== תקציר העלילה ==
הסרט, המצולם בשחור-לבן, מתרחש על שני צירים שלבסוף נפגשים. הציר הראשון עוקב אחר יומה של לני שדה (דודינה), חוקרת בעל שם עולמי, אשר משלימה שורה של מטלות ומפגשים – היא הולכת למספרה, אוספת חלוק שהזמינה מחנות, פוגשת מו"ל בבית קפה ומשאירה בידיו יצירות שלה. במקביל, יסמין נאסר (סרייה) נחקרת בתחנת המשטרה. החוקר אינו נראה על המסך, יסמין היא עם פניה לצופה, ורק קולו של החוקר לוחץ עליה במתח גובר. יסמין היא אחות במוסד סיעודי, ובמהלך החקירה מתגולל סיפורה: היא יצאה מביתה לכאורה ללכת לעבודה במשמרת לילה, אך בעצם פקדה בר על חוף הים. שם היא פגשה את לני, בסצנת פיק-אפ מתוחה, והשתיים חולקות את הייאוש שלהן; לני על חרטה שיש לה לגבי מישהי שהיא לא מוכנה לדבר עליה, ונאסר שמרגישה שבויה בתפקידי רעיה ואם שאינם מטרותיה אלא הציפיות החברתיות שלא הצליחה להימלט מהן. המפגש בין הנשים מסתיים במותה של לני, שבדיעבד סידרה במהלך היום את ענייניה, ואז הפקידה עצמה לגלי הים. נאסר קופצת למים לנסות להצילה. אך החוקר לא מוכן לקבל שנאסר – שלא עומדת באמות המוסר שלו כאם שהשאירה בעל וילד בבית לפגוש נשים, וכערבייה – אינה אחראית למותה של האקדמאית המכובדת. הוא מצליף בה בשאלותיו ואיומיו, עד שנאסר נשברת, ולוקחת אחריות על המוות.

בסרט שזורים שירים פרי עטה של מישורי, וגם שתי דמויות הנשים בסרט הן משוררות, שמעולם לא פרסמו את יצירותיהן.

== ביקורת ==
בארץ, הסרט זכה לביקורות מעורבות, שהתמקדו בעיקר על המבנה העלילתי והצילום הבלתי קונבנציונליים של הסרט. ארז דבורה, ב-ynet, שיבח את התעוזה ורמת הדרמה של הסרט, ביקר במקצת את קצב התפתחות העלילה לקראת סוף הסרט, אך התרשם מן המשחק של שתי השחקניות הראשיות ובמיוחד יכולת האלתור של סרייה. מבקר הקולנוע אורי קליין, לעומת זאת, כתב שיש בסרט משהו מאולץ, ושהוא מקרטע בחלקים. לתחושתו חלק מהסצנות נקטעו באופן לא מספק. אך גם הוא שיבח את ההופעות של השחקניות.

במגזין הקולנוע The Hollywood Reporter, דברה יאנג שיבחה את הסרט, וקראה לו "דוגמה מופלאה כיצד ניתן לייצר סרט בלתי נשכח בתקציב דל". היא במיוחד ציינה לחיוב את הטיפול בנרטיב של דמותה של סרייה, וכן את המשחק והשיר שלה.

== פרסים ==
סמירה סרייה זכתה בפרס חג'ג' לשחקנית הטובה ביותר במסגרת פסטיבל ירושלים עבור גילום תפקיד יסמין נאסר בסרט.

ב-9 בינואר 2018 יצאה הודעה שהסרט התקבל לפסטיבל גטבורג בשוודיה לשנת 2018, פסטיבל הקולנוע הגדול ביותר בסקנדינביה, וישתתף במסגרתו בתחרות על שם אינגמר ברגמן.

בנובמבר 2018 זכה הסרט בפרס התסריט הטוב ביותר בפסטיבל הקולנוע היהודי בלונדון.

{| class="wikitable"
|-
! פרס !! זוכה !! תוצאה
|-
| פרס חג'ג' לשחקנית הטובה ביותר 2017 ||סמירה סרייה || 
|-
| פרס חג'ג' לסרט העלילתי הטוב ביותר 2017 ||דנה גולדברג ואפרת מישורי || 
|-
| פרס התסריט הטוב ביותר 2018 || דנה גולדברג ואפרת מישורי || 
|}

== קישורים חיצוניים ==

== הערות שוליים==

קטגוריה:סרטי 2017
קטגוריה:סרטים ישראליים
קטגוריה:סרטי דרמה ישראליים
קטגוריה:סרטי שחור-לבן ישראליים
קטגוריה:סרטי להט"ב ישראליים
קטגוריה:סרטים ישראליים משנת 2017
גדול דעה

רבי דוד בוזגלו, מחבר הפיוט
גְּדוֹל דֵּעָה הוא פיוט לבר מצווה שכתב רבי דוד בוזגלו, ומתמקד בתפילין - המצווה המזוהה עם שלב הכניסה לעול תורה ומצוות.

==אודות הפיוט==
מלבד שבח מצוות התפילין, השתמש רבי דוד גם בפרטיה ההלכתיים-רעיוניים של המצווה, כיסוד המארגן את הפיוט, שבנוי משלוש מחרוזות. המחרוזת הראשונה היא מעין פזמון המתייחס לתפילין כמכלול, ומסתיים בהצגת תפילין של ראש ותפילין של יד באמצעות המילה 'מַחֲשָׁב' המכוונת למוח, והמילה 'חֶמְדָּה' המכוונת ללב. שתי המחרוזות הבאות מדגישות צדדים אחרים במצווה, בהתאם לחלוקה שבין תפילין של ראש ותפילין של יד: המחרוזת השנייה מדגישה את המאבק במחשבה הזרה, והשלישית מדגישה את המאבק ביצר הרע.

בשנת 2016, במסגרת הוצאת אלבומו "יחיד רם", ביצע משה חבושה את הפיוט, לפי לחן של מנשה אליאס. אמיל זריהן ביצע את הפיוט לפי לחן מרוקאי.

==קישורים חיצוניים==
* [http://web.nli.org.il/sites/nlis/he/song/Pages/Song.aspx?SongID=671 גדול דעה], באתר הזמנה לפיוט
* [https://youtu.be/Fvp_y8qEgLI הפיוט], בביצועו של משה חבושה, באתר יוטיוב
* [https://youtu.be/u-WQxk0AkW4 גדול דעה], בביצועו של אמיל זריהן, באתר יוטיוב

קטגוריה:שירי דוד בוזגלו
פורד קרגו

פורד קרגו באנגלית: Ford Cargo) היא סדרת משאיות סמי-טריילר, מתוצרת "פורד אירופה" ("פורד בריטניה" (Ford of Britain)), (שם רשמי: Ford Motor Company Limited), חברת בת של קונצרן הרכב פורד (שם מלא: Ford Motor Company), אשר מיוצרת משנת 1981 עד היום.

בנוסף לבריטניה, דגמי "פורד קרגו" מיוצרים בטורקיה ובברזיל.

בין השנים 1999-2000 דגמי "פורד קרגו" יוצרו בארגנטינה.

==מפרט==
קרגו מוצע ב-10 דגמים במשקל כולל הנע בין 18 ל-46 טון, במבנה של משאית או ראש-גורר. הדגמים מוצעים לעבודות מוניציפליות, קו ותשתית (עם שלדה מוגבהת), האחרונים עם מתקון ייעודי כמו מערבלי בטון או רכינות. ההינע נע בין 4x2 ל-8x4, ולרכב תא נהג יחיד ("תא יום") או כפול (לשינה). לדגם הכבד, 1846T, מנוע 6 צילינדרים בנפח 10.3 ליטר וזה מייצר הספק של 460 כ"ס (ב-2100 סל"ד) ומומנט של 214 קג"מ ב-1050 סל"ד. למערכת הבלימה המשנית הספק של 380 כ"ס ב-2600 סל"ד. התיבות הן ידנית 16 הילוכים או אוטומטית-רובוטית 12 הילוכים, שתיהן של ZF. עוד במפרט: אינטרדר של ZF, קפיצי אוויר, הפחתה בטבורים, מפרש כוח וכיוצא בזה.

דגם "1846T" משווק ב-46 מדינות.

דגמי "פורד קרגו" השתתפו במרוצי פורמולה למשאיות, (Formula Truck) (ראו תמונות)

==דגמים המשווקים בישראל==
בישראל משווקות משאיות פורד קרגו על ידי חברת DMC, הנמצאת בבעלות משותפת של דלק מוטורס וקומסקו. הדגמים המשווקים הם:
* פורד קרגו 1833 DC/LR (4X2) (משקל כולל: 18 טון)
* פורד קרגו גורר תומך 1848T (משקל כולל: 18 טון)
* פורד קרגו 2642FT (הנעה 6x2) (משקל כולל: 26 טון)
* פורד קרגו משאית 4142M (משקל כולל: 32 טון)

==גרסאות==

==סוגי משאיות==

== תמונות ==
<gallery mode="packed" heights="100">
קובץ:Ford Cargo box truck.jpg | פורד קרגו
קובץ:Ford Cargo 1932 2011 (14254535705).jpg | פורד קרגו דגם "1932", שנת 2011
קובץ:PY7359 - Flickr - 111 Emergency.jpg | פורד קרגו - כבאית
קובץ:Viatura bombeiros abts03.jpg | פורד קרגו - כבאית
קובץ:Viatura bombeiros abts07.jpg | פורד קרגו - כבאית - מבט לתא הנהג
קובץ:Viatura bombeiros abts02.jpg | פורד קרגו - כבאית
קובץ:ABTR 94.jpg | פורד קרגו - כבאית
קובץ:New Ford Truck of Templecrone Co-operative Society, "The COPE", Dungloe, Co Donegal March 1991 - Flickr - sludgegulper.jpg | פורד קרגו 
קובץ:Cimento caminhao.JPG | פורד קרגו ברזיל
קובץ:Ford Cargo 4432 E truck (2005-2008) in Red, front.jpg | פורד קרגו ברזיל
קובץ:Untitled - panoramio - robertoadolfo (31).jpg | פורד קרגו ברזיל - מכלית
קובץ:Caminhao-munck-guindauto-transpi.JPG | פורד קרגו ברזיל
קובץ:Assistant Secretary of State Victoria Nuland at a Ukrainian State Border Guard Service (SBGS) Base in Kyiv, Oct. 8, 2014 12.jpg |פורד קרגו טורקיה - מכלית
קובץ: Turkische ford cargo.jpg | פורד קרגו, דגם "1830" (טורקיה)
קובץ:Beyaz güvercin - panoramio - aliosman seçkin.jpg |פורד קרגו טורקיה
קובץ:Formula Truck 2006 Ford Totti.jpg |פורד קרגו במרוץ משאיות
קובץ:Formula Truck 2006 Ford Fogaca.jpg |פורד קרגו במרוץ משאיות
קובץ:Formula Truck 2006 Ford three trucks.jpg |פורד קרגו במרוץ משאיות
</gallery>

==ראו גם==
* פורד LCF

== קישורים חיצוניים ==

* 
* 
* 
* 
* 

==הערות שוליים==

קרגו
קרגו
קטגוריה:משאיות
קטגוריה:משאיות סמי-טריילר
קטגוריה:כבאיות
קטגוריה:משאית מכלית
קטגוריה:כלי רכב שהושקו ב-1981
קטגוריה:כלי רכב בריטיים
קטגוריה:כלי רכב המורכבים בברזיל
קטגוריה:כלי רכב המיוצרים בהולנד
קטגוריה:כלי רכב המיוצרים בטורקיה
קטגוריה:כלי רכב המיוצרים בארגנטינה
פורד LCF

פורד LCF (באנגלית: Ford LCF) היא משאית, בגודל בינוני, מתוצרת קונצרן הרכב פורד (שם מלא: Ford Motor Company), אשר יוצרה בין השנים 2004–2009 במקסיקו, בשותפות עם יצרנית האוטובוסים והמשאיות Navistar International.

==מאפיינים==
* פירוש "LCF" (ראשי תיבות: Low Cab Forward) בעברית: "משאית נמוכת קומה".
* דגמי "פורד LCF" הוגדרו כמשאיות "Cab over" (המנוע הורכב מתחת לקבינה). 
*דגמי "פורד LCF" יוצרו עם 5 תאי מטען בגדלים שונים, מאורך של 2.90 מטר ועד 4.70 מטר.
* קבינות (תא הנהג), דגמי "פורד LCF" נבנו על פי דגמי "Mazda Titan", של יצרנית הרכב היפנית מאזדה.

==ראו גם==
* פורד
* פורד קרגו

==לקריאה נוספת==
* [https://www.google.co.il/search?q=Ford+LCF&sa=N&biw=1366&bih=576&tbm=isch&source=iu&ictx=1&fir=zpMzxRN3auuFyM%253A%252CzE830Sx-QJaWdM%252C_&usg=__shSh57Dlpvy9fsbR8eKTZSBopuc%3D&ved=0ahUKEwjez9eNitLYAhXKLVAKHeq_A5UQ9QEIOjAD#imgrc=zpMzxRN3auuFyM: "פורד LCF" - תמונות]
== קישורים חיצוניים ==

* 
* 
* 
* 

==הערות שוליים==

LFC
קטגוריה:משאיות
קטגוריה:כלי רכב שהושקו ב-2004
קטגוריה:כלי רכב המיוצרים במקסיקו
LFC
יחסי אוגנדה–קניה

יחסי אוגנדה–קניה הם היחסים הבילטרליים בין הרפובליקה של אוגנדה לבין קניה.

שתי המדינות שותפות בתחומים רבים, במיוחד בתחומי מסחר, תשתיות, ביטחון, חינוך, חקלאות ואנרגיה.

==היסטוריה==
בין השנים 1961 ל-1965, התאחדו המדינות יחד עם טנזניה בארגון שירותים משותפים במזרח אפריקה, שוק משותף עם מבנה פדרלי. קניה ואוגנדה הקימו גם את ארגון הקהילה המזרח אפריקנית הראשון, שהתמוטט לאחר מכן בשל הבדלים אידאולוגיים וסכסוכים טריטוריאליים בתוך עצמה.

ב-7 ביולי 2000, אוגנדה, קניה וטנזניה הקימו מחדש את הקהילה המזרח אפריקנית. קהילה זו תרמה רבות לשיפור היחסים הבילטרליים ובעיקר הסחר בין שתי המדינות.

==מסחר וכלכלה==
במשך שנים רבות הייתה אוגנדה יעד הייצוא הגדול ביותר של סחורות אוגנדיות. אך, בשל הסרת הגבלות הסחר בתוך הקהילה המזרח אפריקנית, טנזניה הפכה ליעד הייצוא הגדול ביותר עבור קניה במקום אוגנדה.

בשנת 2013, הייצוא של קניה לאוגנדה עמד על כ-632 מיליון אירו. בשנה זו, אוגנדה ייצאה לקניה סחורות בשווי 144 מיליון אירו.

==יחסים דיפלומטים==
אוגנדה מחזיקה בשגרירות בניירובי. מאידך, קניה מחזיקה בשגרירות בקמפלה.

==הערות שוליים==
חיים בפלוס

עמותת "חיים בפלוס" הוקמה בשנת 2006, במטרה להקנות לצעירים בגילאי 17–22 ידע פיננסי מעשי, וכישורי חיים להתנהלות כלכלית.

על פי נתוני העמותה נכון לשנת 2018 לקחו חלק בתוכנית כ-13,000 צעירים בישראל. העמותה מעבירה קורסים ברשתות חינוך ארציות, כמו עמל, אמי"ת, תמ"ת ועתיד, בכפרי נוער, ברשויות מקומיות ובקרב מתנדבי שירות לאומי.

הקורסים של העמותה נכללים במאגר התוכניות של משרד החינוך.

== רקע ==
העמותה הוקמה על ידי מינדי אייזנר מתוך פעילותה בעמותת פעמונים, המספקת גם היא כלים להתנהלות כלכלית. ההבדל בין העמותות הוא שבעוד עמותת פעמונים מסייעת למשקי הבית, בדרך כלל, כאשר הם כבר מתמודדים עם בעיות או דילמות כלכליות, חיים בפלוס, שואפת לספק לצעירים כלים כלכליים עוד בטרם הם מתחילים את ההתנהלות הכלכלית העצמאית שלהם, בתקווה למנוע מראש משברים כלכליים.

== פעילות העמותה ==
עמותת חיים בפלוס מעבירה קורסים הכוללים מפגשים קבוצתיים וליווי פרטני, שאותם מעבירים מנטורים וסטודנטים, שעוברים לשם כך הכשרה בעמותה. חניכי הקורסים מקבלים ליווי באמצעות פלטפורמות דיגיטליות, ולומדים כיצד לבצע פעולות כלכליות, כמו פתיחת חשבון בנק וקבלת כרטיס אשראי, בדיקת חשבונות, השוואת מחירים, תכנון הוצאות וחיסכון לעתיד.

מנטורים של חיים בפלוס כותבים במדור MoneyTime באתר ראש אחד מבית ידיעות אחרונות כתבות בנושא חיסכון והתנהלות כלכלית נכונה המיועדות לבני נוער.

אחת לשנה מקיימת העמותה כנסי הוקרה למנטורים, הכוללים הרצאות מעשירות ופעילויות גיבוש.תו מידות לאפקטיביותבשנת 2018, עמדה העמותה בתנאים לקבלת "תו מידות לאפקטיביות", מטעם ארגון מידות, הניתן לעמותות שנמצאו כבעלות יכולת תכנון והתנהלות יעילות. 
כנס מנטורים "חיים בפלוס"

== קישורים חיצוניים ==
* 

* 
* [https://www.youtube.com/user/Chaimbeplus1/featured ערוץ יוטיוב של העמותה]
* [https://www.makorrishon.co.il/nrg/online/1/ART2/788/734.html כתבה על העמותה ב"מקור ראשון"]
* [https://www.youtube.com/watch?v=RVajFg5a2rM מינדי אייזנר בתוכנית הבוקר של ערוץ 2]
* [https://www.youtube.com/watch?v=_0CSPJaI46o "חיים בפלוס" בטלוויזיה הקהילתית רעננה]
* [https://web.archive.org/web/20180429160412/http://bat-ami.org.il/%D7%96%D7%95%D7%92%D7%99%D7%95%D7%AA-%D7%91%D7%A4%D7%9C%D7%95%D7%A1/ כתבה על "חיים בפלוס" באתר בת עמי]
* [http://www.amit.org.il/%D7%9E%D7%94%D7%A0%D7%A2%D7%A9%D7%94-%D7%91%D7%A8%D7%A9%D7%AA-2/%D7%9E%D7%A0%D7%94%D7%9C%D7%AA-%D7%90%D7%9E%D7%99%D7%AA-%D7%91%D7%A0%D7%95%D7%AA-%D7%9E%D7%A2%D7%9C%D7%94-%D7%90%D7%93%D7%95%D7%9E%D7%99%D7%9D-%D7%96%D7%9B%D7%AA%D7%94- "חיים בפלוס" באתר רשת אמי"ת]
* [http://amalnet.org/kolot/2016/10/09/plus/ "חיים בפלוס" באתר רשת עמל]
* [http://www.funder.co.il/article/66330 מינדי אייזנר בריאיון לאתר Funder]
* 

==הערות שוליים==

קטגוריה:ארגונים חברתיים בישראל
קטגוריה:התנהגות צרכנית
הבזאר הטורקי (עכו העתיקה)

הבזאר הטורקי בעכו הוא אתר היסטורי-תיירותי בעכו העתיקה, בצמוד לצידו האחורי-דרומי של מסגד אל-ג'זאר.
הבזאר (מכונה גם: "השוק הארוך" או "בזאר אל-ג'זאר") נבנה בסוף המאה ה-18, בימי שלטונו של אחמד אל-ג'זאר.

== היסטוריה ==
הבזאר הטורקי נבנה על גבי שרידים של שלושה מתחמים צלבניים: רובע הסוחרים מפרובנס, בית המחסה ההוספיטלרי והרחוב הצלבני הראשי. מדרום ובצמוד לבזאר שכן בתקופה הצלבנית בית החולים ההוספיטלרי.

בתקופת המנדט עדיין ניתן היה לראות חלק גדול מהחנויות המקוריות, קבורות מתחת לערמות מפולת, זכר להפגזת עכו ב-3 בנובמבר 1840. בחלקו המזרחי של הבזאר פעלו מחסני זיתים וכן בתי חרושת לסבון, שנוהלו על ידי סוחרים משכם. מתוך אחת מחנויות הבזאר ניתן (גם כיום) להגיע אל הקריפטה (קומת המרתף של בניין הסראיה) ואל מנהרת הביוב, דרכה נמלטו הצלבנים מהמתחם ההוספיטלרי בעת הכיבוש הממלוכי.

הבזאר היה פעיל עד אמצע המאה ה-20, ומאז נעשו מספר ניסיונות להפעילו לסירוגין. בשנת 2012 שוקם הבזאר על ידי קבוצת יזמים פרטיים בשיתוף החברה הכלכלית לעכו.

== תהליכי השיקום ==
בשנת 2012 נרכש הבאר הטורקי על ידי קבוצת יזמים והחברה הכלכלית לעכו שביצעו בו שיפוץ נרחב והתאימו אותו לקליטת חנויות וכמתחם בילוי. במסגרת השיפוץ שוקמו דלתות הבזאר וכניסותיו, בוצע טיוח מחודש של קירותיו הפנימיים, הותקנה תאורה אותנטית וחודש מתחם השירותים לנוחות הציבור. לאורך הבזאר הותקנו מאווררי תקרה ומקרני חום.

== הפעילות בבזאר כיום ==
כיום מאכלסות את הבזאר הטורקי מספר מסעדות גורמה וחנויות בוטיק והוא פתוח לקהל הרחב במשך כל היום.

בבזאר מתקיימים לעיתים ירידים עונתיים בנושאים שונים ואירועים פרטיים בשעות הערב.
שלט "הבזאר הטורקי"
ממוזער
עיקר הפעילות מתרכזת בימי שישי ושבת, לאור ריבוי התיירים הגודשים את העיר העתיקה וסיורים מודרכים העוברים בבזאר.

== הבזאר בתרבות ==
בשנות ה-80 צולם במתחם הבזאר הסרט הישראלי "מאחורי הסורגים". הבזאר שימש כחלק מסט הצילומים, כאשר אחד מחדריו היווה תא כלא שבו היו כלואים אסירים יהודים וערבים, ונחשפה הדינמיקה המיוחדת בין האסירים היהודים לערבים סביב השביתה שהם ארגנו נגד שלטונות הכלא.

== ראו גם ==
* עכו

== קישורים חיצוניים ==

* 
* [https://www.acre-turkish-bazaar.com/about1-c1aoo הבזאר הטורקי, עכו] היסטוריה. 
* [http://www.akko.org.il/en/The-Turkish-Bazaar הבזאר הטורקי], באתר עכו העתיקה.
* [https://www.facebook.com/AcreTurkishBazaar/ דף הפייסבוק של הבזאר הטורקי]

2018 01
קטגוריה:עכו: מבנים
קטגוריה:ישראל: שווקים
קטגוריה:עכו העתיקה
מני מלכה

מני מלכה (נולד ב-20 במרץ 1980) הוא שחקן וסטנדאפיסט ישראלי.

== ביוגרפיה ==
מלכה נולד, גדל והתחנך במעלה אפרים. בגיל 14 עבר לפנימיית אמי"ת בפתח תקווה. בשנת 2005 החל להופיע על במות הסטנד-אפ בקאמל קומדי קלאב. בשנת 2010–2013 למד משחק מול מצלמה אצל ניב רז ואולי שטרנברג.

בשנת 2010 השתתף ב"ביפ קומדי בר". בשנת 2011 הוציא מלכה להיט ביוטיוב פארודיה, אותו כתב וביצע בהשתתפות הקומיקאי יוחאי ספונדר "שיר השיקסע", שיר מחאה סאטירי נגד הדרת נשים והשיר "תימני". בשנת 2013 השתתף בתוכנית "ביפ קומדי האוס". ב-2014 השתתף כאורח קבוע "שישי בבוקר עם עדן ועודד" עם עדן הראל ועודד מנשה.

ב-2015 השתתף בתוכנית "הצחוקייה" בערוץ ניקלודיאון, בתוכנית "שנות ה-80" ובתוכנית "מלחמת המינים" בערוץ 2 עם שלום אסייג.

בדצמבר 2017 הנחה והשתתף בתוכנית בערוץ טדי "סטנד-אפ פקטורי מארח".

==חיים אישיים==
מלכה נשוי ואב לשניים.

== קישורים חיצוניים ==
* 

* מני מלכה מתארח בפודקאסט [http://1062fm.co.il/he/?p=25000 "מאחורי כל צחוק"] של אלדד שטרית, 3 בדצמבר 2018

== הערות שוליים ==

קטגוריה:סטנדאפיסטים ישראלים
קטגוריה:ישראלים שנולדו ב-1980
קטגוריה:מעלה אפרים: אישים
כיכר מנז'

כיכר מנז (ברוסית: Манежная площадь) אחת הכיכרות הגדולות ביותר במרכז מוסקבה. ממוקמת ליד הקרמלין וגן אלכסנדר. לצד הכיכר נמצא בניין התערכות "מנז'". הכיכר מעוטרת בערוגות פרחים, מזרקות עם פסלים המתארים דמויות של סיפורי עם רוסיים. בסמוך נמצא גן אלכסנדר, הקרמלין וספריית המדינה הרוסית. כיכר מנז' היא המקום המועדף על צעירים מוסקבאים. הוא מופרד מהכיכר האדומה על ידי השער האיברי של קיטאי-גורוד.

הכיכר מהווה חלק חיוני של מרכז העיר מוסקבה, המחבר את הכיכר האדומה (המשתרעת מאחורי שער התחייה מיד מדרום) עם רחוב טברסקאיה המהווה עורק התנועה הראשי. הכיכר נבנתה בשנות ה-30 של המאה ה-20. בשנות ה-90 המאה ה-20 ראש עיריית מוסקבה, יורי לוז'קוב, יזם שיפוץ מסיבי של הכיכר ומתחתיה נבנה מרכז מסחרי ובמרכזה הוצבה מזרקה. מול בניין המוזיאון ההיסטורי הוצבה בשנת 1995 האנדרטה לגיאורגי ז'וקוב. על הגבול בין שתי הכיכרות יש אנדרטה מקורית למדי – "קילומטר אפס מרוסיה", הכוכב בשטח הריצוף המסמל את ראשית כל הכבישים המהירים של המדינה.

== גלריה ==
<gallery mode="packed" heights="120px">
קובץ:Manegetorget.jpg|מבט אל מלון ארבע העונות ובניין הדומה הממלכתית
קובץ:Moscow - panoramio (18).jpg|אנדרטה לגאורגי ז'וקוב בכיכר מנז'
מבט על [[המוזיאון ההיסטורי הממשלתי מכיכר מנז']]
קובץ:ManejnaiaSk1.jpg|מנז'
קובץ:2014 Moscow Okhotny Ryad store.JPG|כניסה לקניון אוחוטני ריאד
קובץ:2014 Moscow Hotel National Moscow.JPG|מבט על מלון נשיונל מכיכר מנז'
</gallery>
אוחוטני ריאד"]]

==קישורים חיצוניים==

==הערות שוליים==

מנז'
פרוקווסט

פרוקווסט (באנגלית: ProQuest LLC) היא חברת תוכנה וספקית פתרונות תוכן רב-לאומית אשר בסיסה באן-ארבור, מישיגן שבארצות הברית.

החברה נוסדה ב־1938 כאוניברסיטת Microfilms על ידי יוג'ין פאואר.

פרוקווסט מספקת תוכנות, פתרונות ומוצרים בעיקר עבור ספריות אקדמיות.

בשנת 2015 רכשה פרוקווסט את חברת התוכנה הישראלית אקסליבריס. בדצמבר 2021 נרכשה פרוקווסט על ידי קלריווייט (Clarivate).

==קישורים חיצוניים==
* 

קטגוריה:חברות תוכנה אמריקאיות
אהרון סחרוב

אהרון סחרוב (20 באוגוסט 1916 – 18 בנובמבר 2004) היה איש עסקים ישראלי. מייסד חברת הביטוח "סהר" ומנהלה. יו"ר דירקטוריון מספנות ישראל.

== ביוגרפיה ==
אהרון סחרוב נולד ב-1916 בירושלים, ליצחק מרדכי סחרוב ורבקה סחרוב לבית בן טובים, שניהם ילידי רוסיה שעלו ארצה ב-1902. לאביו היה בית מסחר גדול לעצים. אהרון היה אחיהם של לישראל סחרוב, יחזקאל סהר, זהובית סחרוב שלוש, מרים פשוטי ואליהו סחרוב. סבו היה איש העלייה הראשונה יצחק אייזיק בן-טובים.

בשנות ה-40 החל אהרון את דרכו כאיש עסקים והתרכז במיוחד בתחום הביטוח, וב-1949 ייסד את חברת הביטוח "סהר". לאורך השנים מילא בה תפקידים בכירים רבים, כמו יו"ר דירקטוריון, מנכ"ל ויו"ר מועצת המנהלים.

ב-1969 התמנה למנהל החברה הישראלית לביטוחי משנה.

ב-1978 כיהן כיו"ר הוועד המנהל של אוניברסיטת תל אביב.

ב-1980 היה אחד מ-11 בעלי העסקים שיסדו את חברת ההשקעות "דנות" ולאחר שכל שותף השקיע בחברה כמיליון דולר רכשו את השליטה בבנק הבינלאומי. אהרון מונה לחבר בדירקטוריון וסגן ליו"ר הדירקטוריון מרק מושביץ בבנק הנרכש ובחברת פ.י.ב.י. אחזקות. ב-1984 נקלעה חברת ההשקעות לקשים כלכליים עד שקרסה והבעלות על הבנק נמכרה ב-1986 לז'אק נאסר.

בתקופת כהונתו בחברת "סהר", מינה את חתנו אהרון אחיעז (בעלה של בתו יעל) למנהל החברות "סהר מימון" וסהר אחזקות" אולם ב-1988 הסתכסך אחיעז עם משפחת סחרוב ונאלץ לפרוש מתפקידו.

בתקופת כהונתו של שמחה ארליך כשר האוצר (1977–1979) מינה אותו השר לתפקיד יו"ר דירקטוריון מספנות ישראל (במקביל לתפקידו כיו"ר מועצת המנהלים של חברת הביטוח "סהר"). במסגרת תפקידו זה אישר, בין השאר, את המימון לפיתוח ספינות סער 5. לאחר כשנתיים התפטר מתפקידו עקב חילוקי דעות עם שר התחבורה חיים לנדאו על נושא מינוי בכירים במספנה.

ב-1983 התמנה כחבר במועצת המנהלים של חברת "ארית – תעשיות אופטיות".

לאחר פרישתו, העביר אהרון את מניותיו בחברת הביטוח "סהר" לשלושת ילדיו, אולם בעקבות סכסוך בין השותפים בחברה החלה ב-1989 פעילות למכירתה לכלל ביטוח. בסופו של דבר נמכרה החברה לחברת הביטוח "הראל".

== משפחתו ==
אהרון נישא לפיליס (לבית קהאן) ולזוג נולד בן (אלכס) ושתי בנות (רות ויעל - אשת אהרון אחיעז). אהרון נפטר ב-2004 ופיליס נפטרה ב-2016 והובאה לקבורה בבית הקברות הישן של הרצליה.

דודיו הם העיתונאי והמורה זלמן בן-טובים ומנהל בנק אפ"ק ברוך בן-טובים.

==קישורים חיצוניים==

== הערות שוליים ==

קטגוריה:אנשי היישוב ילידי הארץ
קטגוריה:תעשיינים ישראלים
קטגוריה:מנהלים ישראלים
קטגוריה:דירקטורים ישראלים
אהרון

קטגוריה:משפחת בן-טובים
קטגוריה:ישראלים שנולדו ב-1916
קטגוריה:ישראלים שנפטרו ב-2004